# Doueed an Olimpos

Hervez mojennoù Hellaz kozh e vije bet daouzek doue olimpat (pe Daouzek Doue an Olimpos) o chom en ur vro veneziek ha dreist-diraez. Hervez lod e oa ar vro-se hini ar Menez Olimpos, menez uhelañ Bro-C'hres. Hervez ar c'hontadennoù hag ar barzhonegoù e seblante an doueed veur bevañ evel ur familh, ha chabouz etrezo alies. Ha koulskoude o doa galloudoù bras-tre, galloud da ren nerzhioù bras an Douar hag an Neñv, galloud da cheñch an traoù hag an darvoudoù, galloud an hud ivez.

## Roll an doueed olimpat

Hervez an hengoun ne oa nemet daouzek doue olimpat, c'hwec'h doue, ha c'hwec'h doueez. Meur a gemm zo bet el listenn-se hag en niver avat, hervez ar marevezhioù.
* Atav e kaver an nav anv-mañ: Zeus, Hera, Poseidon, Ares, Hermes, Hefaistos, Atena, Apollon hag Artemis.
* Hervez ar skridoù e vez lakaat ivez tri eus ar re-mañ all da vont betek daouzek: Hestia, Demeter, Afrodite, Dionysos ha Hades.

### Afrodite

Doueez ar garantez, ar c'hoant-paotr hag ar c'hoant-plac'h ha hini ar gened e oa. Gouez da Hesiodos e oa ganet diwar sper Ouranos taolet er mor : alies e vez diskouezet o sevel e-maez eus an dour. Kiprenez eo hec'h annez. Alies e vez he mab Eros ganti. Dimezet eo da Hefaistos, met re e kar ar garantez evit bout feal, ha karet he deus Ares, Adonis, ha meur a hini all.

### Poseidon

Breur eo da Zeus ha da Hades. Doue ar mor hag ar c'horventennoù eo. Gantañ eo bet krouet ar c'hezeg, ha desket en deus d'an dud mont war varc'h. Bec'h zo bet etre Atena hag eñ da c'houzout piv anezho a vije doue-mestr war gêr Aten. Aet ar maout gant an doueez peogwir he devoa kinniget d'an dud ur barr olivez, arouez ar peoc'h. E arouez-eñ eo an tridant.

### Zeus

Zeus, mab da gKronos ha da Rea eo mestr an doueed, an tan-taran hag an aigis eo binvioù e c'halloud, aozet evitañ gant ar Gikloped. Ur merc'hetaer touet eo, hag ur ribitailh bugale en deus e pep tu. An erer eo e arouez.
| | | | | | | | | | | | | | | | | | | | | | | | | | | | | | | Kronos | Kronos | Kronos | Kronos | Kronos | Kronos | | | | | | | Rhea | Rhea | Rhea | Rhea | Rhea | Rhea |
| Maia | Maia | Maia | Maia | Maia | Maia | | | | | | | | | | | Zeus | Zeus | Zeus | Zeus | Zeus | Zeus | | | | | | | | | Hera | Hera | Hera | Hera | Hera | Hera | Poseidon | Poseidon | Poseidon | Poseidon | Poseidon | Poseidon | Demeter | Demeter | Demeter | Demeter | Demeter | Demeter | Hades | Hades | Hades | Hades | Hades | Hades | Hestia | Hestia | Hestia | Hestia | Hestia | Hestia |
| | | | | | | | | | | | | | | | | | | | | | | | | | | | | | | Hermes | Hermes | Hermes | Hermes | Hermes | Hermes | | | Leto | Leto | Leto | Leto | Leto | Leto | | | | | Athena | Athena | Athena | Athena | Athena | Athena | | | | | | | (Kalc'h) Ouranos | (Kalc'h) Ouranos | (Kalc'h) Ouranos | (Kalc'h) Ouranos | (Kalc'h) Ouranos | (Kalc'h) Ouranos |
| | | | | | | Apollon | Apollon | Apollon | Apollon | Apollon | Apollon | Artemis | Artemis | Artemis | Artemis | Artemis | Artemis | | | Ares | Ares | Ares | Ares | Ares | Ares | Hefaistos | Hefaistos | Hefaistos | Hefaistos | Hefaistos | Hefaistos | | | | | | | | | | | | | | | | | | | | | Afrodite | Afrodite | Afrodite | Afrodite | Afrodite | Afrodite |

## Buhez doueed Olympos

Divarvel e oa an doueed olimpat. Met hervez tud Hellaz kozh ne oa ket ur perzh peurbadel peogwir e oa ret dezho evañ ul likor ispisial, difennet d'ar vevien all, an ambrozi. Un doare all a veze : bezañ soubet e dour ar stêr Styks, stêr an Ifern, met ne voe ket ken efedus-se gant Ac'hilleüs. Evañ a raent ivez an nektar, lipousañ evaj a c'hellje bezañ. A-hend-all, pa ne ouient ket petra ober, e tiskennent war an douar da sevel o fri, da sikour den pe zen, d'ober troioù kamm da re all, ha da verc'heta pe da baotreta. Evel-se eo e voe ganet tud hanter zoueed, evel Herakles.

## Skeudennoù

* Afrodite
* Apollon
* Ares
* Artemis
* Atena
* Demeter
* Hefaistos
* Hera
* Hermes
* Hestia
* Poseidon
* Zeus

## Notennoù

* ↑ N'emañ ket Hades en Olympos da vat, peogwir e tremenas ar braz eus e vuhez en Ifernioù.
* An Dodekatheon
* Zeus | Hera | Poseidon | Hestia | Demeter | Afrodite Athena | Apollon | Artemis | Ares | Hefaistos | Hermes